钦定古今图书集成/方舆汇编/边裔典/第101卷 > 《死亡》
## 钦定古今图书集成/方舆汇编/边裔典/第101卷 > 《死亡》

人死无棺，止以𥰭席之类，盖之以布。其出丧也，前后
用旗帜鼓乐之属，又以两柈炒米，绕路抛撒，抬至荒
外僻远无人之地，弃掷而去。俟有鹰犬畜类来食，顷
刻而尽，则谓父母有福，故获此报。若不食，或食而不
尽，反谓父母有罪。至此。今亦渐有焚者，往往皆唐人
之遗种也。父母死，别无服制，男子则髡其发，女子则
于囟门剪发似钱大，以此为孝耳。国主仍有塔葬埋，
但不知葬身与葬骨耳。